Yakkasaroy mahallasi
Yakkasaroy mahallasi (S.Mirahmedov koʻchasi, 141) — Yakkasaroy tumanidagi mahalla. „Qoʻshbegi“, „Yakkasaroy-2“, „Toʻqimachi“ mahallalari bilan chegaradosh. Oʻtmishda (18-19 asrlarda) Karvonsaroy deb atalgan. Boshqa shahar, yurtlardan kelgan savdo karvonlari shu hududda toʻxtab oʻtgan va Beshyogʻoch darvozasidan kirib shaharda savdo sotiq qilgan. 1991-1992 -yillarda Yakkasaroy nomi berilgan. Aholisi 4350 kishi, asosan, oʻzbeklar. Shuningdek, 20 dan ortiq millat vakillari yashaydi. Mahalla hududida 40 ta koʻp qavatli uy, 2 ta bolalar bogʻchasi, oʻrta maktab, tuman soliq inspektsiyasi, prokraturasi, 2 ta shifoxona, 4 ta kafe, 2 ta aloqa boʻlimi, novvoyxona, oshxona, oziq-ovqat doʻkoni, dorixonalar, Fozilota qabruistoni mavjud. Mahallada oʻzbekiston xalq hofizi Orif Alimaxsumov yashab oʻtgan.